ΑΠΟΦΑΣΕΙΣ
Αριθμ. οικ. 11075
Έγκριση της υπ’ αρ. 138/2024 απόφασης του Δημοτικού Συμβουλίου του Δήμου Φλώρινας ανα-
φορικά με την λήψη μόνιμων μέτρων ρύθμισης
της κυκλοφορίας στα πλαίσια της μελέτης «Κυκλοφοριακές ρυθμίσεις στην πόλη της Φλώρι-
νας για τη βελτίωση της οδικής ασφάλειας επί
της οδού Μ. Αλεξάνδρου και τοπική διαμόρφωση των συμβαλλόμενων οδών σ’αυτήν», σύμφω-
να με το άρθρο 52 παρ. 1 του ΚΟΚ.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
A. Τις διατάξεις:
1. Του Κώδικα Οδικής Κυκλοφορίας (ν. 2696/1999,
Α’ 57) και ειδικότερα το άρθρο 10 παρ. 2 και το άρθρο 52 αυτού όπως τροποποιήθηκε με το άρθρο 60 του
ν. 5003/2022 (Α’ 230),
2. του ν. 2503/1997 «Διοίκηση, οργάνωση στελέχωση της Περιφέρειας, ρύθμιση θεμάτων για την Τοπική
Αυτοδιοίκηση και άλλες διατάξεις» (Α’ 107) και ιδίως το
άρθρο 6 παρ. 6 αυτού,
3. του ν. 2647/1998 «Μεταβίβαση αρμοδιοτήτων στις
Περιφέρειες και την Αυτοδιοίκηση και άλλες διατάξεις»
(Α’ 237),
4. του ν. 3852/2010 «Νέα αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87/2012) και ειδικότερα τα άρθρα 6 και
280 αυτού,
5. του ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική
Διακυβέρνηση» (Α’ 47) και ιδίως τα άρθρα 28 και άρθρο
28α, όπως αντικαταστάθηκαν από τα άρθρα 63 και 66
του ν. 4954/2022 (Α’ 136),
6. του ν. 4368/2016 «Μέτρα για την επιτάχυνση του
κυβερνητικού έργου και άλλες διατάξεις» (Α’ 21) και ιδίως
το άρθρο 24,
7. του ν. 4685/2020 «Εκσυγχρονισμός περιβαλλοντικής
νομοθεσίας, ενσωμάτωση στην ελληνική νομοθεσία των
Οδηγιών 2018/844 και 2019/692 του Ευρωπαϊκού Κοινοβουλίου και του Συμβουλίου και λοιπές διατάξεις» (Α’ 92)
και ιδίως το άρθρο 94, αυτού,
8. του ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμι-
κά συστήματα συγκέντρωσης - Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών - Λοιπές επείγουσες διατάξεις» (Α’ 136) και ειδικότερα τα άρθρα 63 έως 67 αυτού,
9. του ν. 5027/2023 «Σύστημα Καινοτομίας στον δημόσιο τομέα - Ρυθμίσεις Γενικής Γραμματείας Ανθρωπίνου
Δυναμικού Δημοσίου Τομέα - Ρυθμίσεις για τη λειτουργία
των Ο.Τ.Α. α’ και β’ βαθμού και των αποκεντρωμένων διοικήσεων και για την ευζωία των ζώων συντροφιάς - Λοιπές
επείγουσες ρυθμίσεις του Υπουργείου Εσωτερικών και
άλλες διατάξεις» (Α’ 48) και ιδίως το άρθρο 60,
10. του π.δ. 141/2010 «Οργανισμός της Αποκεντρωμένης Διοίκησης Ηπείρου και Δυτικής Μακεδονίας»
(Α’ 234),
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
27 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1469
27.03.2025 18:14:46
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1469/27.03.2025
11. της υπό στοιχεία ΔΜΕΟ/ε/οικ./720/13-11-1992
εγκυκλίου του τέως ΥΠΕΧΩΔΕ «Τεχνικές Οδηγίες Κατακόρυφης Σήμανσης τυπικού οδικού δικτύου» (Εγκ. 3/1992),
12. της υπό στοιχεία ΔΙΠΑΔ/οικ./502/2003 υπουργικής
απόφασης «Έγκριση Τεχνικής προδιαγραφής σήμανσης
εκτελούμενων οδικών έργων εντός και εκτός κατοικημένων περιοχών ως ελάχιστα όρια» (Β’ 946),
13. της υπό στοιχεία ΔΜΕΟ/Ο/613/2011 υπουργικής
απόφασης «Έγκριση Προδιαγραφών και οδηγιών σήμανσης εκτελούμενων έργων (ΟΜΟΕ-ΣΕΕΟ)» (Β’ 905),
14. της υπ’ αρ. 13612/24-03-2011 εγκυκλίου του τέως
ΥΠΕΚΑ «Διευκρινίσεις για την εφαρμογή των ρυθμίσεων
της απόφ.-52907/28-12-2009 υπουργού ΠΕΚΑ “Ειδικές
ρυθμίσεις για την εξυπηρέτηση ατόμων με αναπηρία σε
κοινόχρηστους χώρους των οικισμών που προορίζονται
για την κυκλοφορία πεζών” (Εγκ. 3/2011)»,
15. του υπ’ αρ. 15109/13-5-2013 εγγράφου της Διεύθυνσης Οργάνωσης και λειτουργίας ΟΤΑ του ΥΠ.ΕΣ.,
16. της υπό στοιχεία ΔΜΕΟ/Ο/3050/2013 «Έγκριση
Τεχνικών Οδηγιών κυκλοφοριακών παρεμβάσεων στο
αστικό περιβάλλον για την εφαρμογή τους σε περιοχές
σχολικών συγκροτημάτων και περιοχές με αυξημένη
κίνηση στα πλαίσια βελτίωσης της οδικής ασφάλειας»
(Β’ 2302),
17. της υπ’ αρ. οικ.35082/1652/05-06-2014 απόφασης
της Γενικής Γραμματέως Αποκεντρωμένης Διοίκησης
Ηπείρου - Δυτ. Μακεδονίας «Άσκησης αρμοδιότητας
έγκρισης αποφάσεων των ΟΤΑ που αφορούν μέτρα
ρύθμισης οδικής κυκλοφορίας σύμφωνα με τα άρθρα 52 και 52Α του ν. 2696/1999 όπως τροποποιήθηκε
και ισχύει»,
18. της υπ’ αρ. οικ.19783/269/14-04-2015 απόφασης
του Γενικού Γραμματέα Αποκεντρωμένης Διοίκησης
Ηπείρου - Δυτ. Μακεδονίας «Τροποποίηση - Συμπλήρωση της υπ’ αρ. 35082/1652/05-06-2014 απόφασης
Γενικής Γραμματέως περί άσκησης αρμοδιότητας έγκρισης αποφάσεων των ΟΤΑ που αφορούν μέτρα ρύθμισης
οδικής κυκλοφορίας σύμφωνα με τα άρθρα 52 και 52Α
του ν. 2696/1999 όπως τροποποιήθηκε και ισχύει»,
19. της υπό στοιχεία ΔΟΥ/οικ/220/15-01-2015 εγκυκλίου του ΥΠΟΜΕΔΙ «Μέτρα ρύθμισης κυκλοφορίας για
την εκτέλεση έργων στο οδικό δίκτυο της χώρας-Εφαρμογή των διατάξεων του άρθρου 52 του ν. 2696/1999
(ΚΟΚ), όπως τροποποιήθηκε και ισχύει με το άρθρο 48
του ν. 4313/2014»,
20. των Οδηγιών Σχεδιασμού για την Αυτόνομη Διακίνηση και Διαβίωση ΑΜΕΑ του ΥΠΕΧΩΔΕ «Σχεδιάζοντας
για όλους»,
21. του υπ’ αρ. οικ.33278/394/08-06-2015 εγγράφου
του προϊσταμένου της Γενικής Διεύθυνσης Χωροταξικής
και Περιβαλλοντικής Πολιτικής της Α.Δ.Η.- Δ.Μ. «Οδηγίες
για τα απαιτούμενα δικαιολογητικά στοιχεία πληρότητας
φακέλου της διαδικασίας έγκρισης κυκλοφοριακών ρυθμίσεων σύμφωνα με το άρθρο 52 παρ. 1 και 3 του Κώδικα
Οδικής Κυκλοφορίας (ν. 2696/1999, Α’ 57), όπως αντικαταστάθηκε με την παρ. 9 του άρθρου 48. του ν. 4313/2014,
Α’ 261)»,
22. του υπό στοιχεία ΔΟΥ/277/Φ.252/26-03-2018
εγγράφου του Υπουργείου Υποδομών και Μεταφορών
«Μέτρα ρύθμισης κυκλοφορίας (Κώδικας Οδικής Κυκλοφορίας ν. 2629/1999 όπως έχει τροποποιηθεί και ισχύει)»,
23. του υπό στοιχεία ΔΟΥ-οικ./2696/Φ.252/18-05-2018
εγγράφου του Υπουργείου Υποδομών και Μεταφορών
«Μέτρα ρύθμισης κυκλοφορίας (Κώδικας Οδικής Κυκλοφορίας ν. 2629/1999 όπως έχει τροποποιηθεί και ισχύει)»,
24. του υπό στοιχεία οικ. ΥΠΕΝ/ΔΕΣΕΔΠ/45264/
593/06-05-2022 εγγράφου της Διεύθυνσης Εφαρμογής
Σχεδιασμού και Ελέγχου Δομημένου Περιβάλλοντος του
ΥΠΕΝ «Διαβίβαση της γνωμοδότησης της Κεντρικής Επιτροπής Προσβασιμότητας σε σχετικό αίτημα»,
25. της υπό στοιχεία οικ. ΥΠΕΝ/ΔΜΕΑΑΠ/124964/
1561/2022 (Β’ 6213) απόφασης του Υπουργού Περιβάλλοντος και Ενέργειας «Αντικατάσταση της υπ’ αρ. 52907/2009
υπουργικής απόφασης “Ειδικές ρυθμίσεις για την εξυπηρέτηση ατόμων με αναπηρία σε κοινόχρηστους χώρους των
οικισμών που προορίζονται για την κυκλοφορία πεζών”»,
26. της υπ’ αρ. 34019/25-05-2022 (Υ.Ο.Δ.Δ. 435) απόφασης Υπουργού Εσωτερικών για τον ορισμό του Δημητρί-
ου Γαζή του Ευαγγέλου, Αναπληρωτή Προϊσταμένου της
Γενικής Διεύθυνσης Χωροταξικής Περιβαλλοντικής και
Αγροτικής Πολιτικής ως ασκούντα καθήκοντα Συντονιστή
Αποκεντρωμένης Διοίκησης Ηπείρου - Δυτ. Μακεδονίας
από 10-05-2022 και μέχρι το διορισμό του Συντονιστή της
Αποκεντρωμένης Διοίκησης Ηπείρου - Δυτ. Μακεδονίας
σύμφωνα με τα άρθρα 28 και 28Α του ν. 4325/2015 (Α’ 47),
27. της υπ’  αρ. 86779/19-12-2022 απόφασης του
Υπουργού Εσωτερικών (Υ.Ο.Δ.Δ. 1183) με την οποία
διορίστηκε μετακλητός Γραμματέας της Αποκεντρωμένης Διοίκησης Ηπείρου-Δυτικής Μακεδονίας ο Σεραφείμ
Λιάπης του Γεωργίου,
28. της υπ’  αρ. 12943/15-03-2023 απόφασης του
Γραμματέα Αποκεντρωμένης Διοίκησης Ηπείρου - Δυτ.
Μακεδονίας «Μεταβίβαση αρμοδιοτήτων και παροχή
εξουσιοδότησης υπογραφής διοικητικών πράξεων και
εγγράφων “Με εντολή Γραμματέα Αποκεντρωμένης Διοίκησης Ηπείρου - Δυτικής Μακεδονίας” στον Προϊστάμε-
νο Γενικής Διεύθυνσης Χωροταξικής, Περιβαλλοντικής
και Αγροτικής Πολιτικής και στους Προϊστάμενους των
Υπηρεσιών της Γενικής Διεύθυνσης της Χωροταξικής,
Περιβαλλοντικής και Αγροτικής Πολιτικής της Αποκεντρωμένης Διοίκησης Ηπείρου - Δυτικής Μακεδονίας».
Β. Το γεγονός ότι δεν προκαλείται δαπάνη σε βάρος
του κρατικού προϋπολογισμού.
Γ. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ.
Δ. Τα στοιχεία της υποβληθείσας μελέτης:
1. Το υπ’ αρ. 30112/11-09-2024 (αρ. πρωτ. ΠΕΧΩΣ Δυτ.
Μακεδονίας 42823/13-09-2024) έγγραφο της Δ.Τ.Υ. του
Δήμου Φλώρινας με συνημμένο φάκελο.
2. Το υπ’ αρ. 38930/19-08-2024 έγγραφο του Τμήματος
Διοικητικού Οικονομικού Ν. Φλώρινας της Διεύθυνσης
Διοίκησης της Α.Δ.Η.-Δ.Μ. αναφορικά με τον έλεγχο
νομιμότητας της υπ’ αρ. 133/2024 απόφασης Δ.Σ. του
Δήμου Φλώρινας.
3. Το υπ’ αρ. 3749/17-02-2025 (αρ. πρωτ. ΠΕΧΩΣ Δυτ.
Μακεδονίας 7685/19-02-2025) έγγραφο της Δ.Τ.Υ. του
Δήμου Φλώρινας με συμπληρωματικά στοιχεία.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1469/27.03.2025
4. Την υπ’ αρ. 138/2024 απόφαση του Δημοτικού Συμβουλίου Φλώρινας αναφορικά με την έγκριση των προ-
τεινόμενων μόνιμων κυκλοφοριακών ρυθμίσεων στα
πλαίσια της μελέτης «Κυκλοφοριακές ρυθμίσεις στην
πόλη της Φλώρινας για τη βελτίωση της οδικής ασφάλειας επί της οδού Μ. Αλεξάνδρου και τοπική διαμόρφωση
των συμβαλλόμενων οδών σ’ αυτήν».
5. Την εγκεκριμένη και θεωρημένη από την Διεύθυνση
Τεχνικών Υπηρεσιών του Δήμου Φλώρινας κυκλοφοριακής μελέτης με τα σχέδια οριζοντιογραφίας - προτεινό-
μενων παρεμβάσεων που τη συνοδεύουν:
Και επειδή:
Από τα στοιχεία της εγκεκριμένης από την αρμόδια
υπηρεσία του Δήμου Φλώρινας μελέτης (Γ4 σχετικό),
προκύπτει ότι:
1) Τα προτεινόμενα μόνιμα μέτρα ρύθμισης οδικής
κυκλοφορίας που περιλαμβάνονται στην προαναφερόμενη εγκεκριμένη μελέτη, η οποία έλαβε υπόψη
τα υφιστάμενα χαρακτηριστικά της παραπάνω αναφερόμενων περιοχών (μορφολογικά, κυκλοφοριακά,
γεωμετρικά, υφιστάμενα δίκτυα, παρακείμενες χρήσεις, κ.λπ.), στοχεύουν στη βελτίωση του παρεχόμενου
επιπέδου οδικής ασφάλειας κατά την κίνηση των οχημάτων, ενισχύουν την προσπελασιμότητα των οδών
και δημιουργούν συνθήκες ασφαλούς κίνηση πεζών
και ΑμεΑ.
2) Για τις προτεινόμενες ρυθμίσεις καθώς και για την
κατακόρυφη και οριζόντια σήμανση, λήφθησαν υπόψη
οι ισχύοντες κανονισμοί και προδιαγραφές.
3) Έχουν ληφθεί υπόψη οι περιορισμοί στάσης και
στάθμευσης του άρθρου 34 του ΚΟΚ.
4) Η κίνηση πεζών και ΑΜεΑ θα πρέπει να γίνεται
απρόσκοπτα από και προς όλες τις κατευθύνσεις με
ιδιαίτερη ασφάλεια και οι τελικές διαμορφώσεις για
την εξυπηρέτησή τους θα πρέπει να ακολουθούν τις
ισχύουσες προδιαγραφές για τα ΑμεΑ «Σχεδιάζοντας
για όλους» και την υπό στοιχεία οικ. ΥΠΕΝ/ΔΜΕΑΑΠ/
124964/1561/2022 (Β’ 6213) υπουργική απόφαση, αποφασίζουμε:
Την έγκριση της υπ’ αρ. 138/2024 απόφασης του Δημοτικού Συμβουλίου του Δήμου Φλώρινας αναφορικά
με την λήψη μόνιμων μέτρων ρύθμισης της κυκλοφορίας
στα πλαίσια της μελέτης «Κυκλοφοριακές ρυθμίσεις στην
πόλη της Φλώρινας για τη βελτίωση της οδικής ασφάλειας επί της οδού Μ. Αλεξάνδρου και τοπική διαμόρφωση
των συμβαλλόμενων οδών σ’ αυτήν» σύμφωνα με το
άρθρο 52 παρ. 1 του ΚΟΚ.
Συγκεκριμένα σύμφωνα και με τα συνημμένα θεωρημένα σχέδια της μελέτης τα οποίο συνοδεύουν την Γ5)
σχετική εγκρίνονται οι παρακάτω κυκλοφορικές ρυθμίσεις, διότι κρίνεται ότι συμβάλουν στη βελτίωση των
κυκλοφοριακών συνθηκών των παρακάτω περιοχών:
1) Οδός Μεγ. Αλεξάνδρου από την διασταύρωση με
τις οδούς Καραβίτη και Ναούσης έως το τέλος της στη
διασταύρωση με τις οδούς Δραγούμη, 25ης Μαρτίου και
Π. Μελά (διπλής κυκλοφορίας με ένα ρεύμα ανά κατεύθυνση, σχέδια οριζοντιογραφίας Ο1, Ο2, Ο3)
- μεταβολή του πλάτους οδοστρώματος κυκλοφορίας
κυμαινόμενο από 6,50μ. έως 10,41μ. λόγω διαπλάτυνση
των πεζοδρομίων εκατέρωθεν της οδού και των παρακείμενων διασταρώσεων.
- δημιουργία δεκατριών (13) διαβάσεων πεζών.
2) Οδός Καραβίτη στη συμβολή της με την οδό Μεγ.
Αλεξάνδρου (διπλής κυκλοφορίας με ένα ρεύμα ανά
κατεύθυνση, σχέδιο οριζοντιογραφίας Ο1):
- διαπλάτυνση των πεζοδρομίων στη θέση της διάβασης στη διασταύρωση με την οδό Μ. Αλεξάνδρου και
διαμόρφωση του πλάτους του οδοστρώματος στα 6,5μ..
- δημιουργία μίας (1) διάβασης πεζών
- τοποθέτηση ρυθμιστικής πινακίδας Ρ-2 STOP για τον
καθορισμό της προτεραιότητας.
3) Οδός Ναούσης στη συμβολή της με την οδό Μεγ.
Αλεξάνδρου (μονής κυκλοφορίας με ένα ρεύμα, σχέδιο
οριζοντιογραφίας Ο1):
- διαπλάτυνση του δυτικού πεζοδρομίου στη θέση της
διάβασης.
- δημιουργία μίας (1) διάβασης πεζών
4) Οδός Νερέτης μεταξύ των οδών Μ. Αλεξάνδρου
και Πούλακα (μονής κυκλοφορίας με ένα ρεύμα, σχέδιο
οριζοντιογραφίας Ο2):
- μεταβολή του πλάτους οδοστρώματος κυκλοφορίας
στα 3,50μ.
- διαπλάτυνση των πεζοδρομίων εκατέρωθεν της οδού.
- δημιουργία μίας (1) διάβασης πεζών.
- απαγόρευση στάσης και στάθμευσης στη νοτιοδυτική πλευρά της οδού.
- τοποθέτηση ρυθμιστικής πινακίδας Ρ-2 STOP για τον
καθορισμό της προτεραιότητας.
5) Οδός Πούλακα μεταξύ των οδών Μ. Αλεξάνδρου
και Νερέτης (μονής κυκλοφορίας με ένα ρεύμα, σχέδιο
οριζοντιογραφίας Ο2):
- μεταβολή του πλάτους οδοστρώματος κυκλοφορίας
στα 3,90μ.
- διαπλάτυνση των πεζοδρομίων εκατέρωθεν της οδού.
- δημιουργία μίας (1) διάβασης πεζών.
- απαγόρευση στάσης και στάθμευσης στην ανατολική
πλευρά της οδού.
- τοποθέτηση ρυθμιστικής πινακίδας Ρ-2 STOP για τον
καθορισμό της προτεραιότητας.
6) Οδός Κρέσνας στη συμβολή της με την οδό Μεγ.
Αλεξάνδρου (μονής κυκλοφορίας με ένα ρεύμα, σχέδιο
οριζοντιογραφίας Ο2):
- τοπική στένωση του οδοστρώματος στα 3,83μ., με τη
διαπλάτυνση των πεζοδρομίων στη θέση της διάβασης.
- δημιουργία μίας (1) διάβασης πεζών.
7) Οδός Σίνη Κοντογούρη στη συμβολή της με την οδό
Μεγ. Αλεξάνδρου (μονής κυκλοφορίας με ένα ρεύμα,
σχέδιο οριζοντιογραφίας Ο2):
- τοπική στένωση του οδοστρώματος στα 4,22μ., με
τη διαπλάτυνση του ανατολικού πεζοδρομίου στη θέση
της διάβασης.
- δημιουργία μίας (1) διάβασης πεζών.
8) Οδός Ταγμ. Φουλεδάκη βόρεια της συμβολής της με
την οδό Μεγ. Αλεξάνδρου (μονής κυκλοφορίας με ένα
ρεύμα, σχέδιο οριζοντιογραφίας Ο2):
- τοπική στένωση του οδοστρώματος στα 3,92μ., με τη
διαπλάτυνση των πεζοδρομίων στη θέση της διάβασης.
- δημιουργία μίας (1) διάβασης πεζών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1469/27.03.2025
9) Οδός Ταγμ. Φουλεδάκη νότια της συμβολής της με
την οδό Μεγ. Αλεξάνδρου (μονής κυκλοφορίας με ένα
ρεύμα, σχέδιο οριζοντιογραφίας Ο2):
- τοπική στένωση του οδοστρώματος στα 3,10μ, με τη
διαπλάτυνση των πεζοδρομίων στη θέση της διάβασης.
- δημιουργία μίας (1) διάβασης πεζών.
10) Οδός Μητρ. Ιωαννίκιου στη συμβολή της με την
οδό Μεγ. Αλεξάνδρου (μονής κυκλοφορίας με ένα ρεύμα, σχέδιο οριζοντιογραφίας Ο3):
- δημιουργία μίας (1) διάβασης πεζών.
11) Οδός Βασιλέως Φιλίππου στη συμβολή της με την
οδό Μεγ. Αλεξάνδρου (μονής κυκλοφορίας με ένα ρεύμα, σχέδιο οριζοντιογραφίας Ο3):
- τοπική στένωση του οδοστρώματος κυμαινόμενο
από 3,58μ έως 3,62μ, με τη διαπλάτυνση των πεζοδρομίων στη θέση της διάβασης.
- δημιουργία μίας (1) διάβασης πεζών.
12) Οδός Ταγμ. Ναούμ στη συμβολή της με την οδό
Μεγ. Αλεξάνδρου (μονής κυκλοφορίας με ένα ρεύμα,
σχέδιο οριζοντιογραφίας Ο3):
- τοπική στένωση του οδοστρώματος στα 3,16μ, με τη
διαπλάτυνση των πεζοδρομίων στη θέση της διάβασης.
- δημιουργία μίας (1) διάβασης πεζών.
13) Οδός Βασιλέως Γεωργίου στη συμβολή της με την
οδό Μεγ. Αλεξάνδρου (μονής κυκλοφορίας με ένα ρεύμα, σχέδιο οριζοντιογραφίας Ο3):
- τοπική στένωση του οδοστρώματος στα 3,90μ, με τη
διαπλάτυνση του δυτικού πεζοδρομίων στη θέση της
διάβασης.
- δημιουργία μίας (1) διάβασης πεζών.
14) Οδός Στεφάνου Δραγούμη στη συμβολή της με
την οδό Μεγ. Αλεξάνδρου (διπλής κυκλοφορίας με ένα
ρεύμα ανά κατεύθυνση, σχέδιο οριζοντιογραφίας Ο3):
- δημιουργία μίας (1) διάβασης πεζών.
15) Οδός 25ης Μαρτίου στη συμβολή της με την οδό
Μεγ. Αλεξάνδρου (διπλής κυκλοφορίας με ένα ρεύμα
ανά κατεύθυνση, σχέδιο οριζοντιογραφίας Ο3):
- δημιουργία μίας (1) διάβασης πεζών.
16) Η σήμανση όπως αυτή παρουσιάζεται έγχρωμα
στα συνημμένα σχέδια για τις προαναφερόμενες ρυθμίσεις, οι οποίες αποτελούνται από την οριζόντια διαγράμ-
μιση και τις κατακόρυφες πινακίδες αναγγελίας κινδύνου,
ρυθμιστικές, πληροφοριακές και πρόσθετες πινακίδες
πλην της σήμανσης Ρ-32 για το ανώτατο επιτρεπόμενο
όριο ταχύτητας το οποίο καθορίζεται με απόφαση του
οικείου Δ.Σ. (αρ. 20 του ΚΟΚ) και της σήμανσης Ρ-40 για
την απαγόρευση στάσης και στάθμευσης επί της οδού
Μεγ. Αλεξάνδρου η οποία υφίσταται ήδη και προτείνεται
η ορθότερη τοποθέτησή της. Η θέση των πινακίδων στο
σχέδιο είναι ενδεικτική και η τελική και ακριβής τοποθέτησή τους θα προσδιοριστεί από την επιβλέπουσα Υπη-
ρεσία στα πλαίσια της έγκρισης της μελέτης εφαρμογής
της σήμανσης σύμφωνα με το άρθρο 10 παρ. 2 του ΚΟΚ.
Οι διαπλατύνσεις - κατασκευές των πεζοδρομίων σε
όλες τις περιοχές εξασφαλίζουν ελεύθερο πλάτος όδευσης πεζών σε κάθε περίπτωση τουλάχιστον 1,5μ σύμφω-
να με τις προδιαγραφές του «Σχεδιάζοντας για όλους».
Ο τύπος και τα υλικά κατασκευής των προτεινόμενων
διαβάσεων δεν αφορούν κυκλοφοριακές ρυθμίσεις αλλά
στοιχεία διαμόρφωσης και επομένως δεν αποτελούν
αντικείμενο έγκρισης.
Η εν λόγω έγκριση χορηγείται με τις παρακάτω προϋποθέσεις:
1) Η Υπηρεσία του Δήμου Φλώρινας η οποία είναι αρμόδια για τη συντήρηση των προαναφερόμενων δημο-
τικών οδών να λαμβάνει μέριμνα έτσι ώστε:
- Με την εφαρμογή των προτεινόμενων κυκλοφοριακών ρυθμίσεων να μην επηρεάζονται οι υπηρεσίες των
μέσων οδικής μαζικής μεταφοράς.
- Όλες οι ρυθμίσεις που αφορούν στην κίνηση των πεζών και ΑμεΑ θα ακολουθούν τις ισχύουσες προδιαγρα-
φές για τα ΑμεΑ «Σχεδιάζοντας για όλους» και την υπό
στοιχεία ΥΠΕΝ/ΔΜΕΑΑΠ/124964/1561/2022 (Β’ 6213)
υπουργική απόφαση. Ειδικότερα:
i) Η κίνηση των πεζών καθώς και των ΑμεΑ και όπου
προτείνονται διαβάσεις θα είναι ανεμπόδιστη και θα εξυπηρετείται από ράμπες και πεζοδρόμια, διαμορφωμένα
με κατάλληλα υλικά. Οι εν λόγω διαβάσεις θα πρέπει να
κατασκευαστούν ταυτόχρονα με τα πεζοδρόμια στα
οποία οδηγούν,
ii) οι θέσεις των διαβάσεων για την κίνηση των πεζών
και η διαγράμμιση τους (διαστάσεις διαγράμμισης, ελάχιστο πλάτος διαχωριστικής νησίδας στη διάβαση πεζών,
κλίση ράμπας, υλικά επίστρωσης), θα ακολουθούν τις
προαναφερόμενες προδιαγραφές,
iii) οποιαδήποτε εξυπηρέτηση όπως σήμανση, φύτευση, αστικός εξοπλισμός θα τοποθετείται εκτός της
ελεύθερης ζώνης όδευσης πεζών (1,50μ) κατά μήκος
των οδών λαμβάνοντας υπόψη και τα αναφερόμενα της
Α14) σχετικής εγκυκλίου.
- Τα μέτρα που λαμβάνονται με την παρούσα απόφαση
να ισχύουν από την τοποθέτηση των οικείων πινακίδων
σήμανσης, των σηματοδοτών ή των διαγραμμίσεων στο
οδόστρωμα, εκτός αν κατά το χρόνο ισχύος των μέτρων
αυτών η κυκλοφορία ρυθμίζεται από στελέχη της αρμόδιας Αστυνομικής Αρχής.
- Να τηρούνται απαρέγκλιτα τα όσα αναγράφονται στην
Τεχνική Έκθεση Κυκλοφοριακών Ρυθμίσεων της Διεύθυνσης Τεχνικών Έργων του Δήμου Φλώρινας βάσει της
οποίας ελήφθη η εν λόγω Απόφαση του Δ.Σ. του Δήμου.
- να προβεί άμεσα στο αίτημα τροποποίησης της παρούσας στην περίπτωση που για λόγους ασφαλέστερης
κυκλοφορίας των οδών προκύψει ανάγκη συμπλήρωσης
ή τροποποίησης της σήμανσης.
2) Μη νομιμοποίησης τυχόν παράνομων ενεργειών.
3) Να παρακολουθείται η ακριβής εκτέλεση των όρων
που έχουν τεθεί με αυτή, από τις Αρχές προς τις οποίες
αποστέλλεται, στα πλαίσια των αρμοδιοτήτων τους.
4) Οι τοποθετούμενες πινακίδες σήμανσης οδών
πρέπει να είναι κατασκευασμένες και τοποθετημένες
σύμφωνα με τις σχετικές προδιαγραφές του Υπουργείου
Περιβάλλοντος, Χωροταξίας και Δημοσίων Έργων.
5) Να λαμβάνεται μέριμνα έτσι ώστε με την εφαρμογή
των προτεινόμενων κυκλοφοριακών ρυθμίσεων να μην
επηρεάζονται οι υπηρεσίες των μέσων οδικής μαζικής
μεταφοράς.
6) Να τηρούνται απαρέγκλιτα τα όσα αναγράφονται
στην Τεχνική Έκθεση Κυκλοφοριακών Ρυθμίσεων της
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1469/27.03.2025
Διεύθυνσης Τεχνικών Έργων του Δήμου Φλώρινας και
αφορούν στις διατάξεις του άρθρου 34 του ΚΟΚ όπως
ισχύει, βάσει της οποίας ελήφθη η εν λόγω Απόφαση
του Δ.Σ. του Δήμου.
7) Τα μέτρα που λαμβάνονται με την παρούσα απόφαση έχουν εφαρμογή από την τοποθέτηση των οικεί-
ων πινακίδων σήμανσης και των διαγραμμίσεων στο
οδόστρωμα και την κατάργηση των υφιστάμενων που
έρχονται σε αντίθεση με τη νέα σήμανση.
8) Η θέση των πινακίδων στα σχέδια είναι ενδεικτική
και η τελική και ακριβής τοποθέτησή τους θα προσδιοριστεί από την επιβλέπουσα Υπηρεσία στα πλαίσια της
έγκρισης της μελέτης εφαρμογής της σήμανσης σύμφωνα με το άρθρο 10 παρ. 2 του ΚΟΚ.
9) Με τις προτεινόμενες κυκλοφοριακές ρυθμίσεις
να επιτυγχάνεται η βελτίωση ή τουλάχιστον η μη επιδείνωση των συνθηκών κυκλοφορίας και στάθμευσης
των οχημάτων, προσπέλασης των οδών και κίνησης των
πεζών και των Ατόμων με Αναπηρία (ΑμεΑ).
Η παρούσα απόφαση έχει ισχύ μετά την δημοσίευσή
της στην Εφημερίδα της Κυβερνήσεως.
Ο Δήμος Φλώρινας στον οποίο κοινοποιείται η παρούσα απόφαση παρακαλείται για τις δικές του ενέργειες.
Κατά της παρούσας απόφασης επιτρέπεται, σύμφωνα
με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Υποδομών και
Μεταφορών μέσα σε αποκλειστική προθεσμία τριάντα (30) ημερών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1469/27.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1469/27.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1469/27.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1469/27.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1469/27.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1469/27.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1469/27.03.2025
Η απόφαση αυτή να δημοσιευθεί στην Εφημερίδα της Κυβερνήσεως.
Κοζάνη, 12 Μαρτίου 2025
Με εντολή Γραμματέα
Αποκεντρωμένης Διοίκησης
Ο Αναπληρωτής Προϊστάμενος
Γενικής Διεύθυνσης Χωροταξικής
Περιβαλλοντικής και Αγροτικής Πολιτικής
ΔΗΜΗΤΡΙΟΣ ΓΑΖΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201469.pdf | Tokens: 19463]